2023.gada \_\_\_.\_\_\_\_\_\_\_\_\_\_\_\_\_\_\_\_\_\_\_ Lēmums Nr.\_\_\_\_\_\_

**Par zemes gabala ar kadastra Nr.0500 022 1810, Daugavpilī, ½ daļas**

**atsavināšanas procesa ierosināšanu pašvaldības autonomās funkcijas nodrošināšanai**

Pamatojoties uz Pašvaldību likuma 4.panta pirmās daļas 2.punktā noteikto pašvaldības autonomo funkciju - gādāt par pašvaldības administratīvās teritorijas labiekārtošanu un sanitāro tīrību, kā arī noteikt teritoriju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, 10.panta pirmās daļas 16.punktu,

izskatot SIA “HADARS” 14.04.2023. vēstuli “Par nekustamo īpašumu “Ruģeļu ūdenskrātuve, Daugavpilī” (saņemta Daugavpils pašvaldības centrālajā pārvaldē 19.04.2023., reģ.Nr.514/1.2.-6),

ņemot vērā Daugavpils valstspilsētas pašvaldības domes (turpmāk – Dome) Īpašuma un mājokļu komitejas 2023.gada \_\_\_\_.\_\_\_\_\_\_\_\_\_atzinumu, Domes Finanšu komitejas 2023.gada \_\_\_.\_\_\_\_\_\_\_\_ atzinumu, ievērojot sabiedrības intereses un lietderības apsvērumus, **Dome nolemj**:

1. Ierosināt zemes gabala ar kadastra apzīmējumu 0500 022 1810 “Ruģeļu ūdenskrātuve”, Daugavpilī, 22.7 ha platībā ½ daļas (turpmāk – Zemesgabals), atsavināšanu Daugavpils valstspilsētas pašvaldības vajadzībām, nodrošinot pašvaldības autonomo funkciju – gādāt par pašvaldības administratīvās teritorijas labiekārtošanu un sanitāro tīrību, kā arī noteikt teritoriju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.
2. Īpašuma pārvaldīšanas departamentam sagatavot priekšlīguma projektu par Zemesgabala iegādi un, pieaicinot sertificētu nekustamā īpašuma vērtētāju, noteikt pirkuma maksu par Zemesgabalu.

Pielikumā: Zemes robežu shēma 1lp.

Daugavpils valstspilsētas pašvaldības domes priekšsēdētājs A.Elksniņš